da en fr da he hbs_lat en da da en da da da da da da fi en da da da da da de eo da da da da et fr da da da da da da da de de da da en da da da fr da fr da da da da da ca en en en sv de da en da da en en da da da da en da en pl da en da en da en pl da tr en da nb da it en en da en da da nb sv da sv az da en en
S’mores-kage: Chokoladekage med marshmallow-top - opskrift her!Cute Carbs
S’mores-kage: Chokoladekage med marshmallow-top + en vinder
29. marts 2016 in ♥ Kager
Jeg tester stadig den fine MUM5 maskine fra Bosch, som lige er landet på det danske marked. I påsken har den fået lov til at piske amok, og det gik så fint, den står stabilt på bordet og fik hurtigt pisket en lækker marshmallow-topping til min ret så lækre s’mores-kage, som jeg har haft på min bage to do i laaaang tid! Den var vild! En knasende kiksebund med en tung chokoladekage, som blev toppet med chokoladeganache og til sidst fine marshmallowfluff-toppe. Jeg var vild med kagen, og mine påskegæster syntes også, den var et hit.  Men inden I får opskriften, så vil jeg lige offentliggøre den heldig vinder af en MUM5 og en elpisker fra Bosch!
Vinderen er…Vinder af en MUM5 køkkenmaskine + elpisker blev Ida – stort tillykke! Ida har fået direkte besked. Jeg fandt frem til vinderen ved at trække et tilfældigt tal på random.org. Tak til alle, der har deltaget.
Smelt smørret. Knus kiksene i en blender – hæld de knuste kiks og sukker i det smeltede smør og bland det godt sammen. Smør en springform (26 cm) og tryk kiksemassen til en jævn bund i formen.
Smelt chokolade, farin, mælk og smør ved svag varme. Og lad det køle af.
Pisk æg, vaniljesukker og sukker til en luftig og lys masse.
Rør den smeltede chokolademasse sammen med æggesnapsen og tilsæt mel og bagepulver.
Fordel chokoladekage-dejen over kiksemassen. Bag ved 165 grader i 35-40 minutter.
Lad kagen køle, mens du laver chokoladeganache.
Sådan laver du chokoladeganache: Varm fløden op – den skal ikke koge. Hak chokoladen. Hæld den varme fløde over chokoladen og rør, indtil du har en blank chokolademasse. Lad ganachen køle lidt ned, inden du topper kagen med den – ganachen skal have tid til at sætte sig, det tager ca. en time i køleskab.
75 g glucosesirup – kan købes her!
Sådan laver du marshmallow-topping
Bland sukker, glucosesirup, vand, vaniljesukker og salt i en gryde. Kog massen op under omrøring. Massen skal blive ca. 110 grader varm – brug evt. et termometer.
Pisk æggehviderne stive. Bliv ved med at piske mens du i en tynd stribe hælder den varme sukkermasse i æggehviderne. Pisk indtil massen bliver blank og stiv.
Lav små toppe med marshmallow –fluff på toppen. Jeg har brugt denne tylle. Brug evt. en bundselbrænder for at give marshmallow-toppen lidt struktur.
Kagen skal opbevares i køleskabet.
You Might Also Like
Luksus brombærmuffins med marcipan og hvid chokolade
Reply Eva 31. marts 2016 at 16:39
Ser virkelig lækkert ud! 😀
Det ser ud til at linket til glykosesirup ikke virker.
Hvor kan man købe det henne?
Kan det evt. købes i en helt almindelig føtex, hvis nu jeg har brug for allerede at kunne lave kagen i weekenden? Eller kan man alternativt bruge noget andet?
Reply Frk. Cute Carbs 31. marts 2016 at 23:00
Tak 🙂 Linket virker nu 🙂 Det kan sagtens være, du kan finde glucosesirup i Føtex. Nej, det skal være glucosesirup.
Reply Eva 1. april 2016 at 9:09
Har du noget bud på, hvad man kan bruge istedet? I tilfælde af at jeg ikke kan finde det i supermarkedet 🙂
Reply Gunvor 15. april 2016 at 13:20
Tak for dejlige opskrifter. Tror du den Kan holde natten over i køleskab?
Reply Frk. Cute Carbs 19. april 2016 at 23:03
Den kan holde i køleskab i op til 3-4 dage 🙂
Reply Gitte 2. marts 2017 at 9:49
Denne kage ser virkelig lækker ud, den vil jeg lave til tøserne på lørdag til MGP.. Kan man bruge er glas marshmallow fluff? Da jeg har sådan et stående☺️
Reply Frk. Cute Carbs 3. marts 2017 at 7:57
Ja, det tror jeg sagtens, du kan, har ikke selv erfaring med marshmallow fluff.
Skriv et svar til Eva Cancel Reply
Ingefærshot som rent faktisk smager godt!
Brownie-lagkage med brombærmousse og saltkaramel-ganache
Like, følg og subscribe
Mit køkkenbord er jævnligt smurt ind i solide mængder smør, sukker, mel og chokolade. Jeg jonglerer nemlig glædeligt med piskeris og potter, når jeg kreerer nye dejlige kager, lækre desserter, godt brød og skønne børnevenlige snacks. Jeg hedder Tóra, og mit mål er, at jeg skal have passion, kreativitet og masser af grin med i mit søde bloggerliv, og det gælder også i mit privatliv, som jeg deler med bageren Dan, vildbassen Isak, vores yndlings lillebror Boas. Efter 15 dejlige år i Danmark flyttede vi for to år siden til vores hjemland Færøerne og bor i dag i Torshavn, hvor vi er i gang med at bygge vores drømmehus. Til dagligt er jeg chefredaktør på magasinet Kvinna.
Find mig på Facebook
Appelsin banan banankage blåbær boller brombær brownie brunch brød cheesecake chokolade citron cookies cupcakes dessert fløde hvid chokolade is iskaffe jordbær jul julekonfekt kaffe kage karamel kokos konfekt lakrids lime marcipan marengs mynte opskrift oreo pandekager popcakes pynt rabarber rabarberkage slik Smoothie småkager sommerdessert vaniljestang æbler
Copyright © 2017 - Cute Carbs - All Rights Reserved.